
TARISTUMINISTER

MÄÄRUS

Tallinn										2026. a nr

Jäätmearuande andmekoosseis ja 
aruande esitamise kord

Määrus kehtestatakse jäätmeseaduse § 117 lõike 12 alusel.

§ 1. Reguleerimisala ja terminid

(1) Määrusega kehtestatakse jäätmearuande (edaspidi aruanne) andmekoosseis ja esitamise kord.

(2) Aruanne sisaldab andmeid keskkonnakaitseluba omava isiku (edaspidi aruande esitaja) jäätmekäitluskohas kvartali jooksul toimunud jäätmealase tegevuse kohta.

§ 2. Aruande esitamine

(1) Aruande esitaja esitab keskkonnaotsuste infosüsteemi (edaspidi  andmekogu) kaudu aruande eelneva kvartali jooksul jäätmekäitluskohas toimunud jäätmealase tegevuse kohta.

(2) Aruanne esitatakse hiljemalt iga kvartalile järgneva kuu kümnendaks kuupäevaks.

(3) Aruanne esitatakse iga jäätmekäitluskoha kohta eraldi.

(4) Jäätmeseaduse § 987 lõike 2 punkti 3 alusel Keskkonnaametis registreeritud sadamates asuvate jäätmete kogumiskohtade ning kohaliku omavalitsuse üksuse jäätmejaama ja jäätmepunkti korral, kus kogutakse üksnes kohaliku omavalitsuse üksusega jäätmejaama või jäätmepunkti haldamiseks sõlmitud lepingus nimetatud jäätmeid ja lepingus nimetatud koguses ning ei tehta muid jäätmekäitlustoiminguid, võib aruande esitada pärast jäätmete jäätmekäitlejale üleandmist.

§ 3. Aruande andmekoosseis

(1) Aruanne sisaldab järgmisi andmeid aruande esitaja ja jäätmekäitluskoha kohta:
1) aruande esitaja ärinimi või eesnimi ja perekonnanimi, registrikood või isikukood;
2) jäätmekäitluskoha nimetus, kood, aadress.

(2) Aruanne sisaldab järgmist teavet jäätmete iseloomustamiseks:
1) jäätmekood jäätmeseaduse § 2 lõike 5 alusel kehtestatud jäätmete proovivõtu ning liigitamise korra ja jäätmenimistu kohaselt;
2) püsivaid orgaanilisi saasteaineid (edaspidi POS-id) sisaldada võivate jäätmete korral teave jäätmete POS-ide sisalduse kohta;
3) settelaadsete jäätmete korral keskmine kuivainesisaldus massiprotsentides.

(3) Aruanne sisaldab järgmist teavet aruande esitaja jäätmekäitluskohas toimunud jäätmealase tegevuse kohta:
1) aasta ja periood, mille kohta aruanne esitatakse;
2) aruande esitaja tegevuse tulemusel tekkinud jäätmete kogus, välja arvatud jäätmekäitluse tulemusel tekkinud (sekundaarsed) jäätmed;
3) jäätmekäitluse tulemusel tekkinud (sekundaarsete) jäätmete kogus;
4) muu sissetulek, sealhulgas selgitus tekkepõhjuste kohta;
5) taaskasutatud jäätmete kogus ja jäätmete taaskasutamistoimingu kood jäätmeseaduse § 15 lõike 8 alusel kehtestatud taaskasutamistoimingute nimistu kohaselt;
6) jäätmekoodidega 03 03 11, 19 08 05 ja 19 08 12 ning nende jäätmekoodide alla kuuluvate vastavate kaheksakohaliste jäätmekoodidega tähistatud jäätmete R10 toiminguga taaskasutamise korral reoveesette kasutusviis;
7) kõrvaldatud jäätmete kogus ja jäätmete kõrvaldamistoimingu kood jäätmeseaduse § 17 lõike 2 alusel kehtestatud kõrvaldamistoimingute nimistu kohaselt;
8) muu väljaminek, sealhulgas selgitus tekkepõhjuste kohta;
9) toimingu lõpetamise kuupäev;
10) kommentaar.

(4) Käesoleva paragrahvi lõigetes 2 ja 3 nimetatud info esitatakse iga jäätmeliigi kohta eraldi.

(5) Käesoleva paragrahvi lõike 3 punktides 2–5, 7 ja 8 nimetatud info esitatakse kilogrammides koos koguse määramise meetodiga.

(6) Jäätmeseaduse § 1171 lõikes 1 nimetatud jäätmeveo saatekirjas sisalduvate andmete alusel kannab andmekogu aruandesse iga jäätmeliigi kohta teistelt isikutelt saadud ja teistele isikutele antud jäätmete kogused ning partneri nime.

(7) Jäätmete riikidevahelise veo korral kannab andmekogu jäätmeseaduse § 110 lõikes 1 ja § 114¹ lõikes 1 nimetatud saatedokumentides sisalduvate andmete alusel aruandesse iga jäätmeliigi kohta imporditud jäätmete kogused, jäätmeid üle andnud isiku ärinime, registrikoodi ja päritoluriigi ning eksporditud jäätmete kogused, jäätmeid vastu võtnud isiku ärinime, registrikoodi ja sihtkohariigi.

(8) Andmekogu arvutab aruande esitaja aruandeperioodi kohta esitatud andmete ning käesoleva paragrahvi lõigetes 6 ja 7 nimetatud andmete alusel iga jäätmeliigi kohta laoseisu perioodi alguses ja perioodi lõpus ning kannab vastava info aruandesse.

§ 4. Aastaaruanne ja andmete kandmine Euroopa saasteainete heite- ja ülekanderegistrisse

[bookmark: _Hlk192167236](1) Andmekogu loob aruande esitaja poolt eelmise kalendriaasta kohta esitatud andmete ning käesoleva määruse § 3 lõigetes 6 ja 7 nimetatud andmete alusel iga aasta 1. veebruaril aruande esitaja eelmise kalendriaasta jäätmealase tegevuse aastaaruande.

(2) Isiku puhul, kes on kohustatud andma aru jäätmete ülekannetest väljapoole tegevuskohta andmete kandmiseks Euroopa saasteainete heite- ja ülekanderegistrisse (E-PRTR) Euroopa Parlamendi ja nõukogu määruse (EÜ) nr 166/2006, mis käsitleb Euroopa saasteainete heite- ja ülekanderegistri loomist ning millega muudetakse nõukogu direktiive 91/689/EMÜ ja 96/61/EÜ (ELT L 33, 4.2.2006, lk 1–17), artikli 5 lõike 1 punkti b kohaselt, loetakse nimetatud kohustus täidetuks käesoleva määruse alusel kalendriaasta kohta esitatud andmete ning jäätmeseaduse § 1171 lõikes 1 nimetatud jäätmeveo saatekirjade ning jäätmeseaduse § 110 lõikes 1 ja § 114¹ lõikes 1 nimetatud saatedokumentides sisalduvate andmete põhjal.

(3) Käesoleva paragrahvi lõikes 1 nimetatud andmete alusel koondab ja töötleb Keskkonnaagentuur E-PRTR aruandluseks vajalikud andmed ning korraldab nende esitamise ja avalikustamise Euroopa Komisjoni rakendusotsuse 2019/1741, millega kehtestatakse selliste andmete vorm ja esitamise sagedus, mille liikmesriigid teevad kättesaadavaks Euroopa Parlamendi ja nõukogu määruse (EÜ) nr 166/2006 (mis käsitleb Euroopa saasteainete heite- ja ülekanderegistri loomist ning millega muudetakse nõukogu direktiive 91/689/EMÜ ja 96/61/EÜ) kohase aruandluse jaoks (ELT L 267, 21.10.2019, lk 3–8), ja Euroopa Komisjoni rakendusotsuse 2022/142, millega muudetakse rakendusotsust (EL) 2019/1741 seoses tootmismahtu käsitleva aruandlusega ja parandatakse seda rakendusotsust (ELT L 23, 2.2.2022, lk 25–32), kohaselt.

§ 5. Aruandes puuduste kõrvaldamine

(1) Kui järelevalve käigus või aruannetes esitatud andmete töötlemisel tekib kahtlus, et esitatud andmed ei ole täielikud või õiged, juhib Keskkonnaamet või Keskkonnaagentuur puudustele tähelepanu ning määrab aruande esitajale puuduste kõrvaldamiseks tähtaja.

(2) Kui puudusi Keskkonnaameti või Keskkonnaagentuuri määratud tähtajaks ei kõrvaldata, loetakse aruandekohustus täitmata ning puudustega aruanne või aruanded esitamata jäetuks.

§ 6. Rakendussäte

2026. aasta aruande esitamisele kohaldatakse kuni 2026. aasta 31. detsembrini kehtinud jäätmeseaduse redaktsiooni ja selle §-i 117 lõike 1 alusel kehtestatud jäätmearuande esitamise korda.

§ 7. Määruse kehtetuks tunnistamine
 
Keskkonnaministri 23.01.2020. a määrus nr 8 „Jäätmearuande andmekoosseis ja aruande esitamise kord“ (RT I, 21.12.2022, 24) tunnistatakse kehtetuks.

§ 8. Määruse jõustumine

Määrus jõustub 1. jaanuaril 2027. aastal.

